***3. számú melléklet***

**A Városüzemeltetési Bizottság**

**feladat- és hatásköre**

|  |  |
| --- | --- |
| (Feladat- és) hatáskör | Helyi önkormányzati rendelet vagy képviselő-testületi határozat |
| A Budapest Főváros VII. Kerület Erzsébetváros Önkormányzatának Középtávú Közrendvédelmi koncepciója 5. fejezet C.21. pont  A Városüzemeltetési Bizottság koordinatív szerepet vállal a szakmai munkák összehangolásában. | 239/2006. (IV.28.) sz. Kt. határozat |
| 3. § (3) Eltérő nyitva-tartás engedélyezhető – legfeljebb 24 óráig - ha az üzletet magában foglaló társasház, vagy 100 %-os önkormányzati tulajdonban lévő lakóépület és az üzletet magában foglaló ingatlannal szomszédos társasházak valamennyi közgyűlése a társasházakról szóló 2003. évi CXXXIII. törvény szerinti többségi határozattal (tulajdonosi döntéssel) az eltérő nyitva tartáshoz hozzájárul.  (4) Az üzletek eltérő nyitva-tartás engedélyezéséről a (3) bekezdésben meghatározott hozzájárulások megléte esetén Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága dönt.  (8) A teraszok egy naptári évben legfeljebb két alkalommal 22 és 24 óra között az erre vonatkozó eltérő nyitva-tartási engedély nélkül is nyitva tarthatnak, kizárólag kulturális esemény megtartása érdekében.  (9) A (8) bekezdésben meghatározott eltérő nyitva-tartáshoz a Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának hozzájárulása szükséges.  5. § (1) A teraszok működésével kapcsolatos lakossági panaszok kivizsgálása a Városüzemeltetési Bizottság hatáskörébe tartozik. | Budapest Főváros VII. Kerület Erzsébetváros Önkormányzata Képviselő-testületének **46/2012. (XII.17.)** önkormányzati rendelete  az önkormányzat tulajdonában lévő közterületen elhelyezett vendéglátó-ipari teraszok működésének rendjéről |
| 50. § (2) A vagyonnyilatkozat tételre kötelezettek vagyonnyilatkozataival kapcsolatos feladatokat az Mötv. 39. § (3) bekezdése szerint, valamint az összeférhetetlenség megállapítására vonatkozó kezdeményezés vizsgálatát, és az Mötv. 37. § (1) bekezdésében foglalt lemondó nyilatkozat befogadását a Városüzemeltetési Bizottság végzi. A képviselői vagyonnyilatkozatokat az önkormányzat hivatalos honlapján közzé kell tenni. | Budapest Főváros VII. Kerület Erzsébetváros Képviselő-testületének **38/2020. (IX.24.)** önkormányzati rendelete Budapest Főváros VII. Kerület Erzsébetváros Képviselő-testületének Szervezeti és Működési Szabályzatáról |
| 3. § (1) A közterület-használati engedély tekintetében – amennyiben a kérelmezett közterület-használat a 2 évet nem haladja meg – az első fokú eljárás lefolytatására  a) a közterület 3 napot meghaladó kereskedelmi-, vendéglátó-, reklám-, vagy kereskedelmi jellegű turisztikai célú használatára irányuló kérelem esetében – a rendezvényt is magába foglaló kérelem, valamint a 4. § c) és g) pontjában meghatározott esetek kivételével – Budapest Főváros VII. Kerület Erzsébetváros Önkormányzata Képviselő-testületének (a továbbiakban: Képviselő-testület) Városüzemeltetési Bizottsága  jogosult  6. § A 20. § (3) bekezdésében meghatározott kérelmek benyújtásának, valamint a közterület-használati engedélyek kiadásának részletes feltételeit – az e rendeletben foglaltak figyelembe vételével – a Képviselő-testület Városüzemeltetési Bizottsága határozza meg. | Budapest Főváros VII. Kerület Erzsébetváros Önkormányzata Képviselő-testületének **6/2017. (II.17.)** önkormányzati rendelete a Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről |
| 1. § (1) Budapest Főváros VII. Kerület Erzsébetváros Önkormányzat Képviselő-testülete felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, a költségvetésben meghatározott keretösszegig növényesítési pályázatot írjon ki a VII. kerület közigazgatási területén lévő  a) társasházak,  b) lakásszövetkezetek (a lakásszövetkezetekről szóló 2004. évi CXV. tv. 2. § (1) bek.),  c) önkormányzati lakóépületek kezelője (a), b), c) a továbbiakban együtt: lakóközösségek),továbbá  d) a VII. kerületi önkormányzat által fenntartott intézmények részére.  2. § (1) A pályázati kiírás tartalmát (pályázat tárgyát, pályázók körét, a növényesítés támogatásának mértékét, a pályázat egyéb feltételeit, a pályázat benyújtásának feltételeit), az elbírálás és megvalósítás szabályait ezen rendelet keretei között a Bizottság határozza meg.  (3) A pályázatokat a Bizottság bírálja el és dönt a pályázat eredményének megállapításáról, a pályázóknak nyújtandó támogatásról.  (4) A támogatás mértéke a pályázó által benyújtott és abból a Bizottság által elfogadott pályázati költségvetés legfeljebb 80 %-a lehet, mely nem haladhatja meg az 500 000 Ft-ot. | Budapest Főváros VII. Kerület Erzsébetváros Önkormányzata Képviselő-testületének **28/2013. (V.31.)** számú önkormányzati rendelete a lakóközösségeknek és az önkormányzati intézményeknek nyújtandó növényesítési támogatásról |
| 1. § (1) Budapest Főváros VII. Kerület Erzsébetváros Önkormányzatának Képviselő-testülete felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, a költségvetésben meghatározott keretösszegig az igények ismeretében az alábbi biztonsági berendezések létesítésének támogatására pályázatot írjon ki:  a) kapufigyelő rendszer kialakítására,  b) szénmonoxid érzékelő berendezés igénylésére,  c) hevederzár felszerelésére.  2. § (2) A pályázati kiírás tartalmát (pályázat tárgyát, pályázók körét, a támogatás mértékét, formáját, a pályázat egyéb feltételeit, a pályázat benyújtásának feltételeit), az elbírálás és megvalósítás szabályait a Bizottság határozza meg.  (4) A pályázatokat a Bizottság bírálja el, megállapítja a pályázat eredményét és dönt a pályázóknak nyújtandó támogatásról.  (5) A Bizottság által javasolt pénzbeli támogatás összege a pályázó által benyújtott és a Bizottság által elfogadott pályázati költségvetés legfeljebb 50 %-a lehet, azonban 1. § (1) bek. a) pontja esetében a 250 000 Ft-ot, a c) pont esetében a 20 000 Ft-ot nem haladhatja meg. Az 1. § (1) bekezdés b) pontjában meghatározott támogatást az Önkormányzat természetben, az e célra létrehozott készlet erejéig, a Bizottság határozata alapján, a pályázatok beérkezési sorrendjében a készülék átadásával, átvételi elismervény ellenében nyújtja. A támogatás lakásonként 7 évente, a lakás szobaszámával megegyező darabszámban igényelhető.  3. § (2) A keretösszegből a tárgyévben még rendelkezésre álló és az elnyert, de a szerződéskötési határidő elmulasztása és a pályázó szerződésszegése miatt felhasználásra nem került összeghatárig a Bizottság pótpályázat kiírásáról, vagy újabb készlet beszerzéséről dönthet. | Budapest Főváros VII. Kerület Erzsébetváros Önkormányzata Képviselő-testületének **29/2013. (V.31.)** önkormányzati rendelete  a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról |
| 1. § (1) Budapest Főváros VII. kerület Erzsébetváros Önkormányzata Polgármestere felhatalmazza a Városüzemeltetési Bizottságot (a továbbiakban: **Bizottság**), hogy a tárgyévi költségvetési rendelet elfogadását követően minden naptári év április 30. napjáig – 2020. évben a 40/2020. (III. 11.) Korm. rendelettel kihirdetett veszélyhelyzet miatt május 31-ig - bruttó 1.000.000,- forint összegben „Erzsébetváros kertje” pályázatot írjon ki a VII. kerület közigazgatási területén lévő  a) társasházak,  b) lakásszövetkezetek (a lakásszövetkezetekről szóló 2004. évi CXV. tv. 2. § (1) bek.),  c) önkormányzati lakóépületek kezelője (a), b), c) a továbbiakban együtt: lakóközösségek),  d) a Budapest Főváros VII. kerület Erzsébetváros Önkormányzata által fenntartott intézmények részére.  (2) A pályázaton azon lakóközösségek indulhatnak, melyek az ingatlanuk udvarán saját erőből alakítottak ki kertet, vagy önkormányzati támogatással valósították azt meg, azonban az erre vonatkozó fenntartási időszak már eltelt. | Budapest Főváros VII. Kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott **19/2020. (V.22.)** önkormányzati rendelete az „Erzsébetváros Kertje” pályázat létrehozásáról |
| 1. § (3) A Képviselő-testület felhatalmazza a Városüzemeltetési Bizottságot (a továbbiakban: Bizottság) hogy a tárgyévi költségvetési rendelet elfogadását követően, legkésőbb minden naptári év április 30. napjáig - a költségvetésben rendelkezésre álló keretösszeg mértékéig, amely összeg a pályázat minden költségét, a díjazási keretösszeget és az Erzsébetváros Kft. bonyolítási díját is magába foglalja - „Tiszta utca, rendes ház” elnevezésű pályázatot írjon ki Budapest Főváros VII. kerület közigazgatási területén lévő  a) társasházak,  b) lakásszövetkezetek [a lakásszövetkezetekről szóló 2004. évi CXV. tv. 2. § (1) bek.],  részére.  2. § (2) A pályázati felhívás tartalmát (a pályázat egyéb feltételeit, a pályázat benyújtásának feltételeit, az együttműködés feltételeit), a bonyolítás, helyszíni ellenőrzés, értékelés és díjazás szabályait ezen rendelet keretei között a Bizottság határozza meg. A Bizottság dönt a pályázat eredményének megállapításáról, a pályázók részére nyújtandó díjak összegéről. | Budapest Főváros VII. kerület Erzsébetváros Önkormányzata Képviselő-testületének **19/2022. (IV.13.)** önkormányzati rendelete  a Tiszta utca, rendes ház pályázatról |